Lindormen-klassi toetuslaev-miiniveeskja

pisi|Tasuja teel Glasgow'sse (2011)
pisi|Lindormenid 2016. aastal Miinisadamas

Lindormen-klassi miiniveeskja on Taanis miiniveeskjaks ehitatud, vahepeal Eesti Mereväes tuukri- ja toetuslaevana kasutatud ja hiljem miiniveeskajana kasutatud sõjalaevaklass. On teenistuses.

 Kirjeldus 
Laeval on kaks peamasinat Frichs kahe muudetava sammuga sõukruviga. Vööris on põtkur. 

Algselt oli laeva relvastuseks kaks või kolm 20 mm automaatkahurit, mis asendati hiljem õhutõrjeraketiseadetega FIM-92 Stinger. Eestis on relvastuse asenduseks paigaldatud 12,7 mm raskekuulipildujad M2 Browning. Miinitekk on ette nähtud 50–60 meremiini paigutamiseks sõltuvalt miinitüübist. Miinitekk on vajadusel kasutatav staabiruumidena, isikkoosseisu veoks, varustuse veoks või tuukrite tegevuse toetuseks. 

Laeva luugid avanevad pea otse veepiirile, samuti on ruumi tuukrite barokambri jaoks. Lisaks on pardal kaks töökoda, puurmasinad, treipingid. Varustuses on kaks kummipaati: üks kaheksale inimesele ja teine neljale. Vööri- ja ahtritekil on mõlemal 2,2-tonnise tõstejõuga kraana.

 Ajalugu 
 Taanis 
Lindormen-klassi miiniveeskjad ehitati Taanis Svendborg Vaerfti laevatehases aastatel 1977–1978 ja olid mõeldud spetsiaalselt kaugjuhitavate miiniväljade veeskamiseks. Mõlemad laevad olid mereväe 3. eskaadri ehk miinilaevade eskaadri koosseisus. Lisaks teenis üks laevadest perioodiliselt NATO alalise põhja-miinitõrjeüksuse MCMFORNORTH staabi- ja toetuslaevana ehk lipulaevana. 2004. aastal arvati mõlemad laevad Taani kuningliku mereväe teenistusest välja.

 Eestis  
Lindiormenid müüdi 2006. aastal hinnanguliselt 13 miljoni krooni eest Eestile. Ühe laeva sai Eesti merevägi ja teise Eesti Mereakadeemia.

Mereväe laeva nimeks sai Tasuja ja seda hakati kasutama tuukri- ja toetuslaevana. Laeva sõpruslinn on Kunda. 2011. aasta juulist detsembrini oli Tasuja NATO alalise 1. miinitõrjeeskaadri SNMCMG1 staabi- ja toetuslaev ning lipulaev. Seejuures satuti teel Zeebrüggesse Põhjamerel paariks päevaks tugeva tormi kätte.

Mereakadeemia laeva nimeks sai Kristiina ja see jäi seisma Lennusadamasse. Laeva plaaniti pärast ümberehitamist kasutada õppelaevana. Kristiina eest maksmisel tekkis aga segadus ja veel 31. maiks 2007 oli Taanile tasumata nii ostuhind kui ka võimalikud viivised tasumata ostuhinnalt.Eesti on Taanile õppelaeva eest juba terve aasta võlgu. Eesti Päevaleht, 17. juuli 2007. Tasumiseks raha siiski leiti. Lisaks osutus laeva ülalpidamine ja ümberehitamine Mereakadeemiale rahaliselt üle jõu käivaks ja laev lasti käest ära. 2009. aastal loobus Haridusministeerium laevast ja see võeti kaitseväe juhataja initsiatiivil mereväele ning viidi mereväebaasi.Merevägi sai õppelaeva „Kristiina“. Valitsus.ee, 10. september 2009. 2009 sai laev nime Wambola ja oli reservis ning remondis kuni 2016. aasta sügiseni. 1. novembril 2016 võeti laev (teadaolevalt Tasuja asemel) ametlikult mereväe teenistusse. Pärast meremiinide hanget 2022. aastal on hakatud laeva liigitama ametlikult miiniveeskajaks. 

 Laevad 
 25px Taani kuninglik merevägi 
 Jrknr Nimi Parda-tähis Teenistusse võetud Üksus Staatus Teenistusest välja arvatud Märkused, saatus 1. Lindormen N43 14.06.1978 3. eskaader Teenistusest välja arvatud  22.10.2004 Müüdud Eestile 2. Lossen N44 24.06.1978 3. eskaader Teenistusest välja arvatud  22.10.2004 Müüdud Eestile (Haridusministeerium)

 25px Eesti merevägi 
 Jrknr Nimi Parda-tähis Teenistusse võetud Üksus Staatus Teenistusest välja arvatud Märkused, saatus 1. Tasuja A432 12.04.2006 Miinilaevade divisjon Teenistusest välja arvatud  11.2016 Eelnev nimi Lindormen; 2016–2021 reservis; lammutatud 2022. 2. Wambola A433 01.11.2016 Miinisõja divisjon Teenistuses  Eelnev nimi Lossen; 2006–2009 Kristiina Mereakadeemias; 2009–2016 Mereväes reservis.

 Vaata ka 
Sandown-klassi miinijahtija

 Viited 

 Välislingid 

 Danish Naval History

Kategooria:Taani sõjalaevad
Kategooria:Eesti sõjalaevaklassid